Prechod tepla stenou
**Prechod tepla** alebo staršie **priestup tepla** (po česky: *prostup tepla* alebo staršie *průchod tepla*) je prenos tepla cez (rovnú alebo nerovnú) stenu medzi dvoma tekutinami, čiže kombinácia prestupov tepla medzi tekutinou a stenou a vedenia tepla vnútri steny. Častý príklad tohto javu je výmenník tepla.

Pozor na zámenu s podobným termínom prestup tepla (po česky: *přestup tepla* alebo staršie *přechod tepla*).

Charakteristika
---------------

Prechod tepla je možné považovať za postupnosť prestup tepla – vedenie tepla – prestup tepla.

Za ustáleného stavu je možné pozorovať rozdelenie teplôt podobné ako na našom obrázku, kde {\displaystyle \delta } je šírka steny, {\displaystyle t\_{1}} je teplota látky pred stenou a {\displaystyle t\_{2}} je teplota látky za stenou, pričom {\displaystyle t\_{1}>t\_{2}}. Na rozhraní kvapaliny a pevnej látky sa (v našom prípade dvakrát) vytvára tzv. *medzná vrstva*, v ktorej dochádza k prudkej zmene teploty, tzv. *tepelný skok*. {\displaystyle t\_{1}^{\prime }} je teplota steny na rozhraní s látkou pred stenou, {\displaystyle t\_{2}^{\prime }} je teplota steny na rozhraní s látkou za stenou.

Pri ustálenom prúdení rovinnou stenou platí

{\displaystyle q=\alpha \_{1}(t\_{1}-t\_{1}^{\prime })={\frac {\lambda }{\delta }}(t\_{1}^{\prime }-t\_{2}^{\prime })=\alpha \_{2}(t\_{2}^{\prime }-t\_{2})},
kde {\displaystyle \lambda } je súčiniteľ tepelnej vodivosti, q je hustota tepelného toku a α je koeficient prestupu tepla.

Tieto rovnice je možné upraviť do tvaru

{\displaystyle t\_{1}-t\_{1}^{\prime }={\frac {q}{\alpha \_{1}}}}
{\displaystyle t\_{1}^{\prime }-t\_{2}^{\prime }={\frac {q\delta }{\lambda }}}
{\displaystyle t\_{2}^{\prime }-t\_{2}={\frac {q}{\alpha \_{2}}}}
Sčítaním rovníc dostaneme

{\displaystyle t\_{1}-t\_{2}=q\left({\frac {1}{\alpha \_{1}}}+{\frac {\delta }{\lambda }}+{\frac {1}{\alpha \_{2}}}\right)={\frac {q}{k}}},
kde {\displaystyle k={\frac {1}{{\frac {1}{\alpha \_{1}}}+{\frac {\delta }{\lambda }}+{\frac {1}{\alpha \_{2}}}}}} sa volá koeficient (súčiniteľ) prechodu tepla (iné názvy: súčiniteľ (koeficient) priestupu tepla, úhrnný koeficient (súčiniteľ) prestupu tepla, úhrnný koeficient (súčiniteľ) prechodu tepla, merná (špecifická) tepelná priestupnosť, merná (špecifická) tepelná priechodnosť, pr(i)eteplivosť , U-hodnota).

Zdroje
------

1. 1 2  priestup tepla. In: Pyramída S. 4788
2. ↑  priestup. In: PECIAR, Štefan, ed. *Slovník slovenského jazyka III p-r*. 1. vyd. Bratislava : Vydavateľsto SAV, 1963. 912 s. Dostupné online. S. 550.
3. ↑  priestup. In:  *Veľký slovensko-ruský slovník*. 1. vyd. Zväzok III P – Q. Bratislava : Veda, 1986. ISBN 80-224-0191-9. S. 639.
4. ↑   *Vykurovanie, vetranie, zdravotná technika : Anglicko-nemecko-slovensko-ruský slovník : Technický prekladový slovník*. 1. vyd. Bratislava; Berlin : Alfa; VEB Verlag Technik, 1973. 185 s. (Edícia prekladových slovníkov.) S. 62.
5. ↑  prostup tepla. In: *Technický slovník naučný 6 P – Q*. Praha : Encyklopedický dům, 2004. ISBN 80-7335-080-7. s. 317.
6. ↑  Wärmedurchgang. In:  *Lexikon der Physik*. [CD-ROM] Heidelberg : Spektrum, Akad. Verl, 2000. ISBN 3-8274-0515-7.
7. ↑  prechod tepla. In:  *Malá encyklopédia chémie*. 3. vyd. Bratislava : Obzor, 1981. 816 s. (Malé encyklopédie vydavateľstva Obzor.)
8. 1 2
9. ↑  Presun z článku prestup tepla.
10. ↑  součinitel prostupu tepla. In:  *Technický slovník naučný*. 1. vyd. Zväzok 7 R – Š. Praha : Encyklopedický dům, 2004. 546 s. ISBN 80-86044-25-4. S. 351.
11. ↑  úhrnný súčiniteľ prestupu tepla. In:  *Malá encyklopédia chémie*. 3. vyd. Bratislava : Obzor, 1981. 816 s. (Malé encyklopédie vydavateľstva Obzor.)
12. ↑  BAFRNEC, Milan; BÁLEŠ, Vladimír; LANGFELDER, Ivan; LONGAUER, Jaroslav. *Chemické inžinierstvo*. Bratislava : Malé centrum, 1999. 427 s. ISBN 80-967064-3-8. S. 283.
13. ↑   *Nemecko-slovenský technický slovník. 2. diel M-Z*. 1. vyd. Bratislava : Alfa, 1993. 565 s. ISBN 80-05-01193-8. S. 981.